รัฐมนตรีประจำสำนักนายกรัฐมนตรี เปิดเผย พระสงฆ์สวดมนต์เสริมกำลังใจประชาชน เริ่มทั้งกทม.และต่างจังหวัด 25 มีนาคมนี้
รัฐมนตรีประจำสำนักนายกรัฐมนตรี เปิดเผย พระสงฆ์สวดมนต์เสริมกำลังใจประชาชน เริ่มทั้งกทม.และต่างจังหวัด 25 มีนาคมนี้นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวถึงกรณีการให้คณะสงฆ์สวดมนต์ให้กำลังใจประชาชน ในวันที่ 25 มีนาคม 2563 เวลา 16.00 น. เบื้องต้นในกรุงเทพฯ จะมี 6 วัด ซึ่งสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จะเสด็จเป็นประธานในพิธี ณ วัดราชบพิธสถิตมหาสีมาราม นอกจากนี้ยังมีวัดต่างๆ ตามแต่ละภาค ซึ่งย้ำว่าจะไม่อนุญาตให้ประชาชนเข้าฟังในพระอุโบสถ แต่จะมีการถ่ายทอดสดผ่านสถานีวิทยุโทรทัศน์แห่งประเทศไทย หรือ เอ็นบีที และหลังจากวันนั้นแต่ละวัดจะมีการเพิ่มบทสวดโพชฌงค์นี้ในการทำวัตร ทั้งเช้าและเย็นของแต่ละวันนอกจากนี้ ยังระบุว่าขณะนี้ พระยังคงสามารถบิณฑบาตได้ตามปกติ โดยพยายามจัดหาหน้ากากทางเลือกให้กับทางพระ ซึ่งยืนยันยังไม่มีรายงานว่าพระติดเชื้อโควิด-19 แต่อย่างใด